《和柴大监留郎中游郁孤及喜雨之什 其一》
宋代·陈元晋

冰壶清对玉衡秋，台府同时尽胜流。南国恩波如海阔，西江和气接天浮。

山川真借两贤重，翰墨仍为八境留。见说九重思魏笏，书帷更欲学君畴。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。